Bribri keel

Bribri keel (ka talamanca keel) on tšibtša keelkonda kuuluv keel, mida räägitakse Kesk-Ameerikas.

Bribri keel on kõige sarnasem kabekari, maleku ja teribe keelega. Tähtsamad dialektid: ambure-katsi, coroma, salitre-cabagra.

Kõnelejate asuala
Bribri keelt kõneldakse Costa Rica lõunaosas, Limoni provintsis, Talamanca kantonis, Laris, Telires, Ureni jõgede aladel, Puntarena provintsis ja Buenos Aireses.

Kõnelejate arv
Kõnelejaid on umbes 11 000. L1-tasemel keele valdajaid on 2–3%, L2 tasemel kirjaoskajaid on 50%. Bribri keel on aktiivses kasutuses, kasutatakse ka standarditud kirjakeelt, kuigi see ei ole laialt levinud ega jätkusuutlik. Keelt räägivad igas vanuses inimesed, peamiselt kodudes. Bribri on ainuke Costa Rica põliskeel, mida õpetatakse kohalikes ülikoolides.

Numeraalid
+ Numeraalid 1-10 Ek/Etöm  üks Bök/Bötöm  kaks Mañál/Mañàtöm  kolm Tkël/Tkëtöm neli  Skél/Skètöm   viis Tèrrötk  kuus Kútk   seitse Pàkötk  kaheksa Sulìtutk  üheksa Dabòmk  kümme

Keele struktuuri andmed
+  Bribri oraalsed täishäälikud
                       Eesvokaal  Keskvokaal  Tagavokaal Kõrge  i   u Tõusev  ë   ö Langev  e   o Madal    a  
+  Bribri nasaalsed täishäälikud
                        Eesvokaal  Keskvokaal  Tagavokaal Kõrge  ĩ   ũ Tõusev      Langev  ẽ   õ Madal    ã 
Bribri keeles eristatakse vokaalidel nelja tooni: kõrge, tõusev, langev ja madal toon. Kirjakeeles märgitakse erinevaid toone ülakomadega. 
a- madal toon
à- kõrge toon
á- langev toon
â- tõusev toon
Bribri keel on toonikeel, mis tähendab seda, et mõned silbid hääldatakse kõrgema tooniga kui teised. Kui näiteks inglise keeles on tuntav erinevus selliste lausete vahel nagu „You see a man“ (Sa näed meest) ja „You see a man?“ (Kas sa näed meest?), siis Brbri keeles on sellised kõrged ja madalad toonid kasutusel peaaegu igas sõnas, mis annab keelele väga elava kõla.
Samuti on keeles täishäälikute hääldamine nasaalselt ehk nina kaudu. Nendeks on: ã, ẽ, ĩ, õ, ũ.

+  Bribri konsonandid   Labiaalid  Dentaalid  Alveolaarne   Palataalne  Velaarne   Larüngaalne Helitu konsonant  p,b  t,d    k  ʾ Topeltkonsonant  p  tt      Afrikaat     ts  ch,y    Külghäälik e lateraal    l     Hõõrdhäälik e helitu frikatiiv    s  sh   j  Ninahäälik e nasaal [m] (b)   [n] (d) [ñ]    Poolvokaal  w    i  w 
Bribri keele konsonandid on b, ch, d, j, k, l, m, m, ñ, p, r, s, t, y. Nasaalsetel konsonantidel m, n ja ñ on erinevad hääldusviisid. Nasaalne m hääldatakse nii nagu hispaania keeles, erandiks on aga see, et pärast „rõhulist“ vokaali öeldakse (näiteks sõnas tùm: veesilm) m’i asemel n. Huvitav tunnus Bribri konsonantide hulgas on „saltillo“(’) ehk kõrihääliku kasutus, mida hääldatakse õhku kõris hoides. See sarnaneb O-tähega ingliskeelses väljendis „Oh! Oh!“ Enamik Bribri kõnelejatest kasutab „saltillo’t“ ainult lause lõpus.
Bribri keel on sõnajärjelt SOV-keel ehk aluse ehk subjekti (S), sihitise ehk objekti (O) ja öeldisverbi(V) järjestusega.
Bribri keeles ei ole sugu. Kui on vajalik, kasutatakse leksikaalsed üksuseid, näiteks inimeste puhul wib- mees ja arákr- naine. Yará - poeg, yará arákr- tütar. Mitmuse vormid saadakse –pa liitega. Näiteks wibpa- mehed.

Keelenäited
 ¿Ìs be' tso'? – Kuidas läheb?
 Se' ñĩ̀ sũwèppa- Nägemiseni
 Arák urá- naise käsi

Lisaks
Bribri keel kasutab ladina kirjaviisi. Bribri keel on toonikeel, mis tähendab seda, et samamoodi kirjutaud sõnade puhul määrab tähenduse kõrgus, mida märgitakse ülakomadega tähtede peal. Keeles on neli erineva kõrgusega tooni ning erinevaid toone kasutatakse peaaegu igas sõnas.
 alà-poeg			alá –äike
 a’s-linnuveri                	às- millegi/kellegi jaoks
 wa’k- alla minema		wák- omanik

Bribri keeles on keeruline ja huvitav numeraalide süsteem. Kasutatakse erinevaid numeraale, et viidata nimisõnadele, näiteks bötk- kaks liblikat, bök- kaks kivi, bötöm- kaks pulka.

Viited

Kategooria:Tšibtša keeled
Kategooria:Costa Rica